

|  |  |
| --- | --- |
| **PUČKA KNJIŽNICA I ČITAONICA DARUVAR**  STJEPANA RADIĆA 5  43500 DARUVAR  Ravnateljica: Romana Horvat  Tel.043/331-592 |  |
| IBAN HR6823400091100055926  OIB: 09901662337  Broj RKP-a: 34635  Matični broj: 0225703  Razina: 21  Šifra djelatnosti prema NKD-u: 9101  Šifra županije: 7-Bjelovarsko- bilogorska  Šifra grada: 067-Daruvar  e-mail: pkic@bj.t-com.hr  KLASA: 400-03/24-01/01  UR.BROJ: 2103-03-42-01-24-02  Daruvar, 8.7.2024.godine |  |

**BILJEŠKE UZ FINANCIJSKI IZVJEŠTAJ od 1. SIJEČNJA DO 30. LIPNJA 2024.**

**\*Bilješke uz Izvještaj o prihodima i rashodima**

**Bilješka br. 1**

**Šifra 6**

Sveukupni prihodi poslovanja za razdoblje od 1.1.2024. do 30.6.2024. godine iznose 138.705,66 eura. Najveće povećanje od 90% proizlazi iz Kapitalnih pomoći proračunskim korisnicima iz proračuna koji im nije nadležan. Naime, Ministarstvo kulture i medija je povećalo sredstva za Otkup knjiga uvrštenih na liste Otkupa Ministarstva kulture i medija i propisalo 4 kruga Otkupa. Isto tako povećane su kapitalne donacije građana. Našoj ustanovi darovan je veći broj knjiga u vrijednosti 2.352,71 eura koje su kapitalna imovina i tu je došlo do povećanja od 611 % u odnosu na isto razdoblje prethodne godine. Prihodi koje smo ostvarili iz gradskog proračuna iznose 94.032,30 eura i povećani su za 24,3% u odnosu na isto razdoblje prošle godine. Do povećanja je došlo zbog povećanja plaća, sistematskog pregleda za djelatnike i povećanja računalnih usluga. Prihodi od pomoći iznose 37.096,17 eura iz državnog proračuna i povećani su za 46,7% najvećim dijelom zbog Otkupa knjiga. Prihodi od pomoći 500,00 eura iz županijskog proračuna smanjeni su za 51,5% jer smo u 2023. godini dobili uplatu sredstava i za Program 2022. godine i za Program 2023. godine. Prihodi od imovine iznose 100,08 eura i povećani su za 75,2%. Do povećanja je došlo jer nam je Ministarstvo kulture i medija uplatilo većinu sredstava po Ugovorima za 2024. godinu, a sredstva trošimo tokom cijele 2024. godine. Prihodi od prodaje usluga iznose 4.624,40 eura i povećani su u odnosu na isto razdoblje za 7,6%. Sveukupni prihodi poslovanja su povećani u odnosu na isto razdoblje prethodne godine za 30 %.

**Bilješka br.2**

**Šifra 3**

Rashodi poslovanja za ovo izvještajno razdoblje iznose 107.605,07 eura što je za 24,1% više u odnosu na isto razdoblje 2023. godine. Najveće povećanje odnosi se na isplatu otpremnine za 2 djelatnice koje su otišle u mirovinu i trošak sistematskog pregleda djelatnika na prijedlog Osnivača.

Rashodi za zaposlene šifra 31 iznose 91.937,04 eura povećani su za 30,1 % u odnosu na isto razdoblje prošle godine. Povećanje je zbog povećanja koeficijenata plaće u dogovoru s Osnivačem.

Ostali rashodi za zaposlene šifra 312 u iznosu od 6.877,94 eura povećani su za 186,6 % zbog isplate otpremnine za 2 djelatnice prilikom odlaska u mirovinu.

Rashodi za usluge na šifri 323 iznose 7.111,42 eura te su povećani ukupno za 124,3 % u odnosu na isto razdoblje prethodne godine. Do povećanja je došlo zbog sklapanja novog ugovora za računalne računovodstvene usluge po prijedlogu Osnivača kako bi naša Ustanova radila u istom računalnom programu kao i Osnivač zbog veće transparentnosti i efikasnosti.

Rashodi na šifri 3224 Materijal i dijelovi za tekuće i investicijsko održavanje postrojenja i opreme iznose 26,33 eura i smanjeni su za 98,5 % jer ove godine još nismo imali izvršene te usluge, a prethodne godine smo imali servis krovnih prozora koji su prokišnjavali.

Naknade za prijevoz na šifri 3212 iznose 323,78 eura i smanjene su za 74,4% jer nova kolegica stanuje znatno bliže nego prethodna kolegica pa su troškovi dolaska na posao znatno niži.

Rashodi za Bankarske usluge na šifri 3431 iznose 352,20 eura što je za 75,2 % više u odnosu na isto razdoblje prošle godine. Do povećanja je došlo porastom cijena usluge i zbog povećanja prometa preko žiro računa jer se naknada plaća u postotku i po svakoj transakciji, a porastao je i promet i broj transakcija.

Rashodi za reprezentaciju na šifri 3293 u iznosu od 308,00 eura smanjeni su za 53,8%. Naša ustanova ove godine nije bila domaćin Okruglog stola, nego se planira više aktivnosti u drugoj polovini godine.

Rashod na šifri 3294 Članarine i norme nemamo u ovom izvještaju jer još nije stigao račun za članarinu za ovu godinu od Društva knjižničara Bilogore, Podravine i Kalničkog prigorja.

Višak prihoda poslovanja na šifri x001 u iznosu 31.100,59 eura povećan je za 56 %, a

nastao je uslijed ranije uplate sredstava iz državnog proračuna za nabavu nefinancijske imovine koji će se namjenski potrošiti u sljedećem razdoblju tekuće godine te povećanjem prihoda od usluga i prihoda od kamata banke.

**Bilješka br.3**

**Šifra 4**

Rashodi za nabavu proizvedene dugotrajne imovine u iznosu od 22.245,40 eura povećani su u odnosu na prethodnu godinu za 158,3%. Do povećanja je došlo uslijed povećanja kupovine knjiga putem Otkupa ministarstva i povećanih kapitalnih donacija građana u istom razdoblju. Isto tako rashodi na šifri 4221 Uredska oprema i namještaj iznose 1.502,98 eura i povećani su za 869,7 %. Sredstva za kupovinu 2 laptopa smo dobili po Javnom pozivu Ministarstva kulture i medija, a ostatak računa smo podmirili iz vlastitih sredstava.

**Bilješka br.4**

**Šifra 97**

Ukupan višak prihoda na šifri X004 iznosi 8.855,19 eura i smanjen je za 21,8% u odnosu na isto razdoblje prethodne godine. Do smanjenja je došlo zbog ranije povećane kupnje knjiga putem Otkupa ministarstva.

Višak prihoda prenesen na šifri 9221x,9222xVP iznosi 2.199,53 eura i to ukupno rezultira viškom prihoda i primitaka u ukupnom iznosu od 11.054,72 eura koji je raspoloživ u sljedećem razdoblju i namjenski će se utrošiti prema potpisanim ugovorima.

\***Bilješke uz Izvještaj Obveze**

**Bilješka br. 1**

Stanje obveza na početku razdoblja 01.01.2024. godine na šifri V001 iznose 16.622,84 eura.

U izvještajnom razdoblju na šifri V002 povećane su obveze u iznosu od 131.026,81 eura i to:

- 231 obveze za zaposlene 95.334,89 eura

- 232 obveze za materijalne rashode 15.147,97 eura

- 234 obveze za financijske rashode 352,20 eura

- 239 ostale tekuće obveze 299,06 eura

- 24 obveze za nabavu nefinancijske imovine 19.892,69 eura

\_\_\_\_\_\_\_\_\_\_\_\_\_\_\_\_\_\_\_\_

ukupno povećanje obveza 131.026,81 eura

**Bilješka br. 2**

U izvještajnom razdoblju na šifri V 004 podmirene su obveze u iznosu od 128.388,98 eura i to:

- 231 obveze za zaposlene 91.937,04 eura

- 232 obveze za materijalne rashode 16.025,08 eura

- 234 obveze za financijske rashode 345,07 eura

- 239 ostale tekuće obveze 299,06 eura

- 24 obveze za nabavu nefinancijske imovine 19.782,73 eura

­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

podmirene obveze u izvještajnom razdoblju 128.388,98 eura

**Bilješka br. 3**

Na kraju izvještajnog razdoblja, 30.6.2024. godine ostale su nepodmirene obveze u iznosu 19.260,67 eura.

Stanje nedospjelih obveza na kraju izvještajnog razdoblja iznosi 19.260,67 eura, a dospjelih obveza nema.

Ravnateljica :

**Romana Horvat, viši knjižničar i prof. slavistike**